Ellen Hørup

Ellen Gunhilde Hørup (29. december 1871 i København - 25. marts 1953 på Frederiksberg) var en dansk journalist, forfatter og freds- og kvindesagsforkæmper.

Familie og opvækst 
Datter af viceskoleinspektør Emma Holmsted (1836-1923) og redaktør og politiker Viggo Hørup (1841-1902). Ellen var født i et politisk engageret og radikalt hjem. Hun er døbt den 20. maj 1872 i Vor Frue kirke, København.

I barndommen og ungdommen fortsatte moderen med at arbejde som viceskoleinspektør ved De forenede Kirkeskoler i Nørregade 37, København, hvor familien også boede da Ellen blev født. Faderen blev valgt til Folketinget i 1876 og grundlagde i 1884 Politiken sammen med Edvard Brandes og Hermann Meyer Bing.

Familien boede beskedent i indre København, og først da Ellen var voksen, fik de råd til et mindre landsted ved Brede. Ellens storebror Svend var psykisk svag, blev indlagt på Kommunehospitalets 6. afdeling og døde som 25 årig .

Uddannelse 
Ellen gik på N. Zahles Skole på trods af hendes radikale familiebaggrund. Formodentlig fordi moderen også havde været elev på skolen. Ellen modtog privatundervisning og gik op til studentereksamen i 1890. Hun blev tandlæge, først i 1893 i Danmark og derefter i 1894 i Frankrig.  Ellen er kvindelig tandlæge nr. 5. i Danmark, men fik ingen stor karriere som tandlæge. I en sommerferie passede hun Hedda Hallagers Klinik på Vesterbrogade, og om det skriver hun:

Ægteskab 
Den 10. september 1896 giftede hun sig som 25-årig med sagfører Vilhelm Henrik Nielsen (14. november 1869 i Kerteminde - 9.marts 1964 i København). Vilhelm fik gennem Ellen sin gang i det radikale hovedstadsmiljø og var mangeårig bestyrelsesmedlem af Politiken. Efter Ellens mors død i 1923 blev de skilt, og Ellen flyttede til Rom.

Livsstil 
Først nogle år efter faderens død begyndte man at høre om Ellen i den offentlige debat. Hun sagde om sin far: .
Ellen blev hurtigt kendt for sit emancipatoriske livsstil. Hun var:

Politik 

Ellen var meget engageret i freds- og kvindesagen og var medlem af flere grupper, men var aldrig medlem af politiske partier eller religiøse grupper. Hun var en del af græsrodsbevægelsen 50 år før ordet blev opfundet. Hun var meget involveret i Indiens uafhængighed og Mahatma Gandhis ikke-voldsbevægelse. Hun stiftede foreningen Indiens Venner og et tidsskrift af samme navn, der udkom 1930-38, og hun besøgte Gandhi i Indien vinteren 1929-30 og igen i 1930-31.  I 1931 skriver hun til Gandhi:

Hun var bestyrelsesmedlem af Politiken fra 1933-1949.

Ellen havde også stor interesse for børn og børns vilkår. Hun rettede en heftig kritik af den danske børneforsorg, og hun brugte egne midler til at oprette et børnehjem, der skulle drives efter humane, reformpædagogiske principper.

Medlemskaber og poster 
 1933-1949: bestyrelsesmedlem af Politiken
 1948 - : bestyrelsesmedlem af nystartede danske afdeling af Fédération Démocratique Internationales des Femmes, senere Danmarks Demokratiske Kvindeforbund

Journalist 
Hun var meget internationalt orienteret, talte og skrev fransk, tysk, engelsk, russisk og italiensk og var formentlig den eneste kvinde, der behandlede udenrigspolitik til danske aviser før Anden Verdenskrig. Fra 1927 skrev hun en lang række kronikker for Politiken. 
 1910'erne: oversættelser, bl.a. for Politiken
 1912 offentliggjorde hun sine første artikler i Tilskueren
 1927 skrev første kronik til Politiken
 1930-1938: udgav tidsskriftet Indiens Venner
 1932- etablerede nyhedsbureauet Journal des Archives i Genève
 1938-1940: udgav tidsskriftet Mennesket og Magten
 1943-1950: udgav tidsskriftet Forældrebladet
 1951: udgav tidsskriftet Tværtimod

Idræt 

Danmarks første kvindelige roer og racercyklist.  Hun stillede i 1888 op på Ordrupbanen, hvor hun dannede tandempar med Carl Ingeman-Petersen.

Død 
Hun døde 81 år gammel, d. 25. marts 1953, på sin bopæl, Chr. Winthersvej 23, Frederiksberg og blev begravet på Gentofte Kirkegård den 30. marts, hvor hun ligger med sine forældre og broren – Svend Hørup (1870-1895)

Bibliografi 
 Gandhis Indien, 1931
 Magtens Vej, 1936
 Politik og Krig, 1937
 Hvorfor faar vi Krig?, 1938
 Hvordan Freden reddes, 1939
 Der er kun en Krig, 1946
 Kapitalisme, kommunisme og krig, 1949

Referencer

Litteratur 

 Lone Rünitz (2019) Ellen Hørup - kvinden, verdensborgeren og rebellen, Syddansk Universitetsforlag
 Maria Grønlykke (2019) Godt for sandheden - at ikke alle lever af at sælge flæsk - en biografisk fortælling om Ellen Hørup, Gyldendal
 Kåre Blitgen (2020) Ellen Hørup - for fredens og børnenes skyld, Tøkk

Eksterne henvisninger 
 Ellen Hørup  i Dansk kvindebibliografisk leksikon
 Ellen Hørup  i Dansk Biografisk Leksikon
 

Kvinderetsforkæmpere fra Danmark
Journalister fra Danmark
Pacifister fra Danmark
Personer i Dansk Biografisk Leksikon